Í dag á milli kl. 11 og 16 verður haldin fjölskylduhátíð á Bifröst í tilefni af 90 ára afmæli skólans . Allir sem vettlingi geta valdið eru hjartanlega velkomnir og gamlir og nýir Bifrestingar , Samvinnuskólanemar og Samvinnuháskólanemar eru sérstaklega hvattir til að heimsækja gamlar slóðir . Fjölskylduhátíðin samanstendur af fjölmörgum listrænum uppákomum og sprellfjörugum atriðum fyrir alla aldurshópa , m.a. má nefna útimarkað þar sem seldir verða listmunir , grænmeti , fatnaður o.fl . Skipuleggjandi hátíðarinnar er Edda Björgvinsdóttir nemi í meistaranámi mennta - og menningarstjórnunar við Háskólann á Bifröst . Allir listamenn og aðrir er leggja hönd á plóg þennan dag eru núverandi eða útskrifaðir nemendur skólans .